અરવલ્લી જિલ્લામાં જમીન માફિયાઓ દ્વારા બેફામપણે નદીઓમાંથી ખનીજનું વહન કરી ઓવરલોડ ટ્રકો ભરીને દોડાવાઈ રહી છે. આવા ખનિજ માફિયાઓ સામે જિલ્લાના ખાણ ખનિજ વિભાગે ચેકીંગ હાથ ધરતાં શીકા હિંમતનગર રોડ ઉપર રેતી ભરેલ ઓવલોડેડ ચાર ટ્રકો ઝડપી પાડી હતી. ખાણ ખનિજ વિભાગે ચારેય ટ્રક માલિકોને ૬ લાખનો દંડ ફટકાર્યો હતો. ખનિજ માફિયાઓ જાણે બેફામ બન્યા હોય તેમ ખનિજ ચોરીઓ કરી રહ્યા છે. વિવિધ વિસ્તારોમાં દિવસ ઉપરાંત રાત્રી દરમિયાન ટ્રાન્સ્પોટરોની મદદથી સેંકડો ટન રેતી ભરી ઓવરલોડેડ વાહનોની અવર જવર જિલ્લામાં વધી છે.